CELEX: 32012R0714
Language: mt
Date: 2012-07-30 00:00:00
Title: Regolament ta’ Implimentazzjoni tal-Kummissjoni (UE) Nru 714/2012 tat- 30 ta’ Lulju 2012 dwar il-klassifikazzjoni ta’ ċerti prodotti fin-Nomenklatura Magħquda

7.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 210/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 714/2012
   tat-30 ta’ Lulju 2012
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod speċjali l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifika ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament huwa vinkolanti fl-intier tiegħu, u direttament applikabbli fl-Istati Membri kollha.
      Magħmul fi Brussell, it-30 ta’ Lulju 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifika
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prodott li jikkonsisti minn membrana għat-tastieri flessibbli magħmula mis-silikon b’19-il buttuna inkorporata u b’dimensjonijiet ta’ madwar 65 × 40 × 1 mm.
                              Il-prodott għandu tasti stampati li jirrappreżentaw tastiera alfanumerika, buttuni għat-telefonati u buttuni oħra tipiċi tat-telefons ċellulari.
                              Taħt kull tast hemm element ta’ kuntatt elettriku, magħmul minn silikon mimli bil-karbonju.
                              Il-prodott għandu forma speċifika u disinn speċifiku u huwa maħsub biex jiġi inkorporat f’mudell partikolari ta’ telefon ċellulari..
                           
                        
               
                  8517 70 90 
               
               
                  Il-Klassifika hija stabbilita bir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 2 (b) għat-Taqsima XVI u bil-kliem użat fil-kodiċijiet tan-NM 8517 , 8517 70  u 8517 70 90 .
                  Il-klassifika taħt l-intestatura 8536  bħala swiċċ hija eskluża billi l-prodott jikkonsisti biss minn parti waħda (naħa waħda tal-punti ta’ kuntatt) ta’ apparat tal-iswiċċjar (ara wkoll in-Noti ta’ Spjegazzjoni tan-NM għall-intestatura 8536 , il-punt (8)).
                  Il-prodott huwa parti essenzjali għat-tħaddim ta’ telefon ċellulari u ma jistax jintuża independentement għal għanijiet oħra. Barra minn hekk, huwa adattat b’mod speċjali biex jintuża f’mudell partikolari ta’ telefon ċellulari. Ukoll, il-forma u l-metodu ta’ tħaddim tiegħu jipprekludu kull użu ieħor (ara wkoll is-sentenza tal-Qorti tal-Ġustizzja tal-Unjoni Ewropea fil-kawża C-183/06). Għaldaqstant, il-klassifika taħt l-intestatura 8538  bħala part adattata għall-użu biss jew prinċipalment ma’ apparat tal-iswiċċjar hija eskluża wkoll.
                  Il-prodott għandu għalhekk jiġi kklassifikat taħt il-kodiċi tan-NM 8517 70 90  bħala parti minn telefon ċellulari.
               
            
                  
                              2.
                           
                           
                              Prodott (hekk imsejjaħ “assemblaġġ flex tal-keyboard”), li l-korp ewlieni tiegħu għandu dimensjonijiet ta’ madwar 56 × 42 × 1 mm u li jinkludi żewġ membrani li jikkonstitwixxu apparat tal-iswiċċjar:
                              
                                          —
                                       
                                       
                                          membrana ta’ fuq tal-poliimmid li fiha 24 punti ta’ kuntatt tar-ram fuq in-naħa ta’ isfel,
                                       
                                    
                                          —
                                       
                                       
                                          membrana ta’ isfel tal-poliimmid li fiha ċirkwit stampat b’24 punt ta’ kuntatt tar-ram fuq in-naħa tal-wiċċ.
                                       
                                    Fuq il-membrana tal-wiċċ hemm folja protettiva tal-plastik trasparenti stampata b’immaġni li tirrappreżenta tastiera tat-telefon ċellulari, u taħt il-membrana ta’ isfel folja protettiva tal-karta.
                              Il-komponenti li ġejjin huma konnessi mal-korp ewlieni tal-prodott:
                              
                                          —
                                       
                                       
                                          żewġ kondutturi elettriċi ċatti bil-konnekters,
                                       
                                    
                                          —
                                       
                                       
                                          żewġ assemblaġġi ta’ ċirkwiti stampati li fihom komponenti attivi u passivi, senser tad-dawl kif ukoll swiċċ bl-“effett ta’ Sala” li jikkontrolla s-sistema tad-dawl tat-tastiera.
                                       
                                    Il-prodott għandu forma speċifika u disinn speċifiku u huwa maħsub biex jiġi inkorporat f’mudell partikolari ta’ telefon ċellulari.
                           
                        
               
                  8517 70 90 
               
               
                  Il-Klassifika hija stabbilita bir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 2(b) għat-Taqsima XVI u bil-kliem użat fil-kodiċijiet tan-NM 8517 , 8517 70  u 8517 70 90 .
                  Minbarra ż-żewġ membrani b’punti ta’ kuntatt korrispondenti li jiswiċċjaw iċ-ċirkwiti elettriċi, il-prodott jinkorpora assemblaġġi ta’ ċirkwiti stampati li jikkontrollaw is-sistema tad-dawl tat-tastiera. Il-klassifika bħala apparat tal-iswiċċjar għal ċirkwiti elettriċi taħt l-intestatura 8536  hija għalhekk eskluża.
                  Il-prodott huwa parti essenzjali għat-tħaddim ta’ telefon ċellulari u ma jistax jintuża independentement għal għanijiet oħra. Barra minn hekk, huwa adattat b’mod speċjali biex jintuża f’mudell partikolari ta’ telefon ċellulari. Ukoll, il-forma u l-metodu ta’ tħaddim tiegħu jipprekludu kull użu ieħor (ara wkoll is-sentenza tal-Qorti tal-Ġustizzja tal-Unjoni Ewropea fil-kawża C-183/06).
                  Il-prodott għandu għalhekk jiġi kklassifikat taħt il-kodiċi tan-NM 8517 70 90  bħala parti minn telefon ċellulari.